[{"text_idx": "#000001", "text": "Onlineko jardunaldiak euskal enpresarentzat. Aurkitu zure ekitaldi birtuala."}, {"text_idx": "#000002", "text": "Aukeratu jaso nahi duzun informazioa"}, {"text_idx": "#000003", "text": "/ Basque trade & Investment"}, {"text_idx": "#000004", "text": "/ Invest in Basque Country"}, {"text_idx": "#000005", "text": "Albisteak, erabilera-kasuak, elkarrizketak, laguntzak, negozio-aukerak, joerak..."}, {"text_idx": "#000009", "text": "Euskadiko enpresa txiki eta ertainentzako Eusko Jaurlaritzaren 2023 laguntzen plana"}, {"text_idx": "#000010", "text": "Hau da euskal industriarentzako arreta zerbitzua"}, {"text_idx": "#000011", "text": "Zure enpresarentzat garrantzitsua den eguneroko informazioa"}, {"text_idx": "#000012", "text": "1.400 inskripzio baino gehiago jaso dira ETEentzako 2023rako laguntzen aurkezpenetarako, oraindik 10 egun falta badira ere"}, {"text_idx": "#000013", "text": "Nahiz eta oraindik hamar egun falta diren eta izena emateko epea zabalik egongo den aurkezpen-ekitaldien egunera arte, dagoeneko 1.400 baino gehiago dira izena eman duten euskal enpresak (ETEak, enpresa handiak zein startupak) eta arrantza zein nekazaritza sektoreetako eragileak. Jardunaldi horietan zuzenean ezagutu ahal izango dituzte Ekonomi Garapen, Jasangarritasun eta Ingurumen Sailak 2023rako diseinatu dituen laguntza-programa eta zerbitzuen edukiak, helburuak, aurrekontuak eta ezagutu beharreko gainerako alderdi guztiak. Guztira 83 programa dira eta 600 milioi euro inguruko aurrekontua dute."}, {"text_idx": "#000014", "text": "ETEentzako 2023rako laguntzak hiru bloke nagusitan aurkeztuko dira onlineko hiru jardunalditan (otsailak 24, 27 eta 28), eta Arantxa Tapia sailburuak emango die hasiera aurkezpen jardunaldi horiei. Saileko sailburuorde eta zuzendariek eta, hala badagokio, Sailaren menpeko sozietateen zuzendariek emango dituzte laguntzei buruzko azalpenak."}, {"text_idx": "#000015", "text": "Dagoeneko zabalik dago onlineko jardunaldietan izena emateko epea, eta izena ematen dutenek esteka bat jasoko dute ekitaldian parte hartzeko ekitaldia baino egun batzuk lehenago."}, {"text_idx": "#000016", "text": "Tapiak eta SPRI Taldeko zuzendari nagusi Aitor Urzelaik azpimarratu duten bezala, \u201caurrekontuak dira gure enpresei laguntzeko tresna garrantzitsuena, eta argi daukagu aurrekontuen zati bat enpresa txiki eta ertainei, ETEei eta mikroenpresei bideratu behar zaiela. Zentzu horretan, pentsatuta daukagu horrelako enpresentzako laguntza-plan espezifiko bat sortzea. Ziur gaude lagungarri izango dela euskal enpresen hazkundea eta lehiakortasuna bultzatzeko I+G+B-n, eraldaketa digitalean, inbertsio industrialean, nazioartekotzean eta trantsizio energetikoan\u201d."}, {"text_idx": "#000017", "text": "Hala, otsailaren 24an, goizeko 10:00etan, Arantxa Tapia sailburuak labur-labur azalduko ditu hiru jardunaldi hauen helburuak, eta hasiera emango dio lehenengoari, zeinetan aurkeztuko baitira I+G+B, Teknologia, Ekintzailetza eta Eraldaketa Digitalerako laguntzak. Programa horien helburuak dira I+G-ko jardueraren kobergentzia lortzea Europako batez bestekoarekin \u2013bai inbertsioan eta baita ere emaitzetan- eta Euskadi Europako berrikuntza polo bilakatzea. Era berean, asmoa da % 10 handitzea enpresa teknologikoen sorrera eta Euskadi tokiko industriarekin lankidetzan diharduten nazioarteko startupen ekosistema eragile bihurtzea."}, {"text_idx": "#000019", "text": "Otsailaren 27an (astelehena) goizeko 10:00etan Industria-garapenerako, Nazioartekotzerako, Efizientzia Energetikorako eta Energia Berriztagarrietarako laguntzen txanda izango da. Gai horiei buruzko azalpen xehea emango da eta, kasu honetan, hauek dira laguntzen helburu nagusiak: industria eta zerbitzu aurreratuak BPGaren % 40ra iristea, enpresen nazioartekotzea bultzatzea, energia berriztagarrien kuota amaierako kontsumoaren % 20 izatea, berotegi-efektuko gasen emisioa % 30 murriztea, hondakinen sorrera gutxitu eta euren balorizazioa eta berrerabilpena areagotzea, eta ingurumen-estrategia inplementatzea politika transbertsal gisa."}, {"text_idx": "#000022", "text": "Arantxa Tapia sailburuak iragarri du 8 milioira zabalduko dela euskal industriarako makineriaren RENOVE Plana\nSPRI Taldeak BasKeep Konnekt, Euskadiko enpresa industrialei eta inbertitzaileei zuzendutako lehen jardunaldia, antolatu du urriaren 4an\nMIRAI INVESTMENTSeko Marco Pineda: \u201cInbertsoreek Euskadin hazteko gaitasuna duten enpresak bilatzen dituzte\u201d\nEusko Jaurlaritza Patia Diabetes enpresaren kapitalean sartu da Euskadiko industria bioteknologikoaren berrikuntza sustatzeko\nAraba Packek etiketak ekoizten ditu bere prozesuetan berrikuntzaren aldeko apustua eginez"}, {"text_idx": "#000023", "text": "Elkar ikusi arte gure jardunaldi, networking eta prestakuntza saioetan"}, {"text_idx": "#000024", "text": "Laguntza berriei buruzko azken orduko albisteak"}, {"text_idx": "#000025", "text": "ETEentzako, merkatuak dibertsifikatzeko, atzerriko bekak, nazioarteko lizitazioak, itzuli beharrik gabeko dirulaguntzak esportazioak sendotzeko, ezarpenak egiteko laguntzak edo nazioartekotzeko prestakuntza espezifikoa."}, {"text_idx": "#000026", "text": "Jarrai iezaguzu. Kanal espezializatuak eta eguneroko berriak"}, {"text_idx": "#000027", "text": "Adituen aholkularitzaAgenda, prestakuntza eta ikaskuntzaEnpresentzako sustapen-guneakJoerak eta ikuspegi estrategikoaNetworking eta enpresa-lankidetzaProgramak, finantzaketa, inbertsioak"}, {"text_idx": "#000028", "text": "Aukeratu interesatzen zaizuna eta jaso gaitzazu zure posta elektronikoan"}, {"text_idx": "#000029", "text": "Jarraitu iezaguzu eta euskal enpresarentzat mugitzen den guztiaren berri izango duzu"}, {"text_idx": "#000030", "text": "Zertan lagun diezazukegu?Hau da euskal industriarentzako arreta zerbitzua"}, {"text_idx": "#000031", "text": "Bulego nagusia:Alda. Urquijo 36 4a planta 48011 BilbaoTel. 94 403 70 00info@spri.eus"}]